Benito Mussolini Fondatore e Duce del fasismo, el xe sta primo ministro del Regno d'Itałia, co poteri ditatoriałi, dal 31 de otobre 1922 al 25 de lujo 1943, Primo Maresciało de l'Inpero dal 30 de marso 1938 al 25 de lujo 1943 e presidente ditador de ła Republica Sociałe Itałiana dal setenbre 1943 a l'apriłe 1945. El xe sta esponente de spico del Partio Sociałista Itałian e diretor del giornal sociałista l' dal 1912. L'era contro la guera ente' i ani de prima de la prima guera mondiałe, inte el 1914 el ga canbiò radicalmente opinion, dichiarandose a favore de l'intervento in guera. Espulso par questo dal PSI, el ga fondà on proprio giornałe,, su posision nasionałiste visine a ła picoła borghexia. Inte l'imediato dopoguera, cavalcando ło scontento par la «vitoria mutilà», el ga fondà el Partio Fasista , e el se ga presentà al Paexe co on programa pułìtego nazionałista e autoritario, co forti ełementi antisociałisti e antisindacałi come ca piaxeva a ła picoła borghexia e ai ceti industriałi e agrari. Ntel contesto de forte instabiłità politega e sociałe sucesivo a ła Grande Guerra, el ga decixo de puntar a ciapare el potere. Forsando ła man de łe istitusion, co l'juto de ati de squadrismo e d'intimidasion połitega che i xe culminà el 28 de otobre del 1922 co ła Marcia so Roma, Mussolini el ga otegnuo l'incarico de formar el Governo . Dopo el contestà suceso a łe ełesion połiteghe del 1924, el ga instaurà inte el 1925 ła ditatura, risolvendo co forsa ła situasion de crixi ca se garà creà dopo l'asasinio de Giacomo Matteotti. Dopo el 1935, el se ga avisinà al nasionalsociałismo todesco de Hitler, col cuałe el ga stabiłìo on łegame che el xe culminà co ła stipuła del Pato de Aciaio inte el 1939. Serto de che el conflito el saria finio in presia, el xe entrà quindi inte ła seconda guera mondiałe al fianco de ła Germania Nazista. In seguito a ła disfata tałiana e a ła mesa in minoransa durante el Gran Consejo del Fasismo del 24 de lujo del 1943, el xe sta arestà par ordine del Re e sucesivamente tradoto a Canpo Inperatore. Liberà dai todeschi, e ormai in balia de łe decixion de Hitler, el ga instaurà inte l'Itałia setentrionałe la Republica Sociałe Itałiana. El 28 de apriłe del 1945, durante el tentativo de scapare in Svisera travestio da militare todesco, el xe sta scoperto e arestà dai Partigiani, che i ło ga fuxilà insieme a ła so compagna Claretta Petacci.